Hungurleikar heimsfrumsýndir 11. nóvember 13. ágúst 2013 15:10 Heitir aðdáendur Hungurleikanna , sem geta ekki beðið eftir að næsta mynd , The Hunger Games Catching Fire , komi í bíó , ættu að fara á netið umsvifalaust og kaupa sér flugmiða til Lundúna , en þar verður myndin heimsfrumsýnd þann 11. nóvember , 11 dögum á undan almennri frumsýningu myndarinnar þann 22. nóvember . Myndin hefst eftir að Katniss Everdeen kemur heim til sín eftir að hafa unnið 74. árlegu Hungurleikana ( Hunger Games ) , ásamt félaga sínum Peeta Mellark . Sigur þýðir að þau verða núna að fara í sigurferð um landsvæðin ( districts ) og skilja vini sína og fjölskyldur eftir heima . Í ferðinni skynjar Katniss að uppreisn er í aðsigi , en The Capitol stendur samt traustum fótum og Snow forseti er að undirbúa 75. árlegu Hungurleikana ( The Quarter Quell ) – sem er keppni sem getur breytt landinu Panem til framtíðar . Myndin er gerð eftir geysivinsælum skáldsögum Suzanne Collins . Leikarar eru Jennifer Lawrence sem Katniss , ásamt þeim Josh Hutcherson , Liam Hemsworth , Woody Harrelson , Elizabeth Banks , Lenny Kravitz , Philip Seymour Hoffman , Sam Claflin , Jena Malone , Jeffrey Wright , Stanley Tucci og Donald Sutherland .